Temeljem članka 95. Zakona o komunalnom gospodarstvu („Narodne novine“, broj 68/18, 110/18 i 32/20) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18 i 3/20), Gradsko vijeće Grada Skradina na 20. sjednici od 17. travnja 2020. godine, donosi

**ODLUKU**

**o dopuni Odluke o komunalnoj naknadi**

**Članak 1.**

 U Odluci o komunalnoj naknadi („Službeni vjesnik Šibensko-kninske županije“, broj 2/19 i 4/19) u članku 2. iza stavka 2. dodaje se stavak 3. koji glasi:

 „U slučaju nastupanja posebnih okolnosti utvrđenih u stavku 2. članka 95. Zakona o komunalnom gospodarstvu, dio naplaćenih sredstava komunalne naknade koristiti će se i za druge namjene različite od namjena propisanih prethodnim stavkom ovog članka Odluke o komunalnoj naknadi.“

**Članak 2.**

 Ova Odluka stupa na snagu prvog dana od dana objave u „Službenom vjesniku Šibensko-kninske županije“.

**KLASA: 363-03/19-01/1**

**Ur.broj: 2182/03-02-20-3**

**Skradin, 17. travnja 2020. god.**

**GRADSKO VIJEĆE**

**GRADA SKRADINA**

 **Predsjednica**

**Nadija Zorica, v.r.**